text: Vit taka alt við til lands, og tí landa vit fyrst avskurðin, sum liggur í kølitangunum til Havsbrún, og so landa vit flakið í Klaksvík
text: #000002
text: Í gjár landaði Christian í Grótinum góð 700 tons av sildaavskurði (slógvi) til Havsbrún, og í dag landa teir 700 tons av frystum í Norðhavnini.
text: #000003
text: - Vit hava roynt norðuri í altjóða sjógvi eftir sild og verið burturi í eina góða viku. Vit hava fingið 700 tons, sum er skorið til flak og fryst í blokkar, sigur skiparin Christian Djurhuus.
text: #000004
text: - Vit taka alt við til lands, og tí landa vit fyrst avskurðin, sum liggur í kølitangunum til Havsbrún, og so landa vit flakið í Klaksvík. Túrurin var góður, og tað var stór og góð sild, sigur Christian.
text: #000005
text: Hann er vanliga stýrimaður, men tá hvørgin av teimum føstu skiparunum eru við, er hann skipari.
text: #000006
text: - Vit fara avstað aftur á midnátt. Tá fara vit at royna eftir makreli og vóna, at vit fáa hann í føroyskum sjógvi. Annars kunnu vit fiska hann í ES-sjógvi, sigur hann.
text: #000007
text: 20 mans eru við, tá teir hagreiða fiskin og frysta hann. Annars eru teir 12, tá teir royna eftir svartkjafti, og hann fer til fiskamjøl. Gott 30 mans eru knýttir at skipinum.
text: #000008
text: - Eg havi verið í reiðarínum síðani 1994. Eg havi trivist sera væl og havi fingið góða viðferð, sigur Christian Djurhuus.
text: #000009
text: Boðaðu frá eldi umborð á Tasiilaq
text: #000013
text: Ynskja fiskimarkið út á 12 fjórðingar
text: #000015